Diari Oficial de la Generalitat Valenciana


Sumari del DOGV 743, del 15-01-1988 (1988/810375)

ORDRE de 2 de gener de 1988, de la Conselleria d'Economia i Hisenda, per la qual es desplega el Decret 204/1987, de 21 de desembre, sobre pròrroga dels Pressuposts de 1987.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/01/02/(1)/dof/vci/html**

### Dades del document

Número de DOGV
:   743

Data del DOGV
:   15-01-1988

Secció del DOGV
:   DISPOSICIONS GENERALS

Número del document
:   1988/810375


Data del document
:   02-01-1988

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 2 de gener de 1988, de la Conselleria d'Economia i Hisenda, per la qual es deplega el Decret 204/1987, de 21 de desembre, sobre pròrroga dels Pressuposts de 1987.  
En virtut dels manaments continguts en l?Estatut d?autonomia de la Comunitat Valenciana i en la Llei d'Hisenda Pública es dictà el Decret del Consell 204/1987 que prorroga els Pressuposts de 1987 fins a l'aprovació dels de 1988.  
La disposició final primera del Decret 204/1987, autoritza aquesta Conselleria per a prendre les mesures i dictar-ne les disposicions necessàries per a l'execució, i per tot això,  
ORDENE:  
Article primer  
1. L?estat de despesa de la pròrroga del Pressupost de 1987, es realitzarà per l?import dels crèdits per a despeses de personal i funcionament que requereix el manteniment del mateix nivell de prestació dels serveis públics que l'assolit en aqueix any. Amb aquesta finalitat queden exclosos de la pròrroga esmentada aquells programes o dotacions la vigència dels quals quedés limitada a la finalització de l?exercici de 1987.  
2. Seran prorrogats així mateix aquells crèdits de transferències corrents i de capital el finançament dels quals prové amb caràcter finalista d'altres administracions o ens públics, la prorroga es realitzarà pel mateix import que aquests ens han aprovat en els pressuposts respectius.  
Així mateix seran dotats en la pròrroga del pressupost els crèdits necessaris per a finançar el manteniment de les despeses operatives (personal i funcionament) dels organismes autònoms i les subvencions a l?explotació de les empreses públiques de la Generalitat.  
Article segon  
Durant el període de pròrroga del Pressupost de 1987 no podran excedir-se en despeses, per dotzenes parts, els crèdits corresponents a atencions del personal i les despeses de funcionament dels Serveis. De la mateixa manera als crèdits disponibles prorrogats pels capítols quart i setè no se'ls podran imputar pagaments per import que n'excedesca de la dotzena part.  
Article tercer  
Els crèdits prorrogats corresponents a les Corts Valencianes, Sindicatura de Comptes i Consell Valencià de Cultura, seran lliurades per dotzenes parts a favor de les indicades institucions dins dels primers quinze dies de cada mes.  
Article quart  
Les subvencions globals i per al cost autoritzat del personal de les Universitats valencianes, seran lliurades per dotzenes parts dins dels primers quinze dies de cada mes. Les transferències de capital seran absorbides a mesura que hi acrediten l'execució de les inversions, sense que els pagaments puguen excedir tantes dotzenes parts com mesos transcórreguen des de l'inici de l'exercici.  
Article cinquè  
En concepte de pròrroga dels crèdits d'inversions reals s'incorporaran a l'estat de despeses l'import de l'anualitat per a 1988 de les despeses plurianuals aprovades en 1987 d'acord amb allò que preveu l'article 29 de la Llei d'Hisenda Pública de la Generalitat Valenciana.  
Article sisè  
Per tal de procedir a l?obertura de l?exercici de 1988 de tal manera que permeta l?execució dels crèdits prorrogats, com també el pagament de les obligacions i compromisos de despesa i el cobrament dels ingressos corresponents procedents de l?exercici anterior, es produirà un tancament provisional de l?exercici 19179 incorporant-s'hi, tal i com preveu l'article 44 de la Llei d'Hisenda Pública, els crèdits següents:  
a) Els vinculats al compliment d'obligacions reconegudes a què es refereix l'article 30 de la Llei d'Hisenda Pública de la Generalitat Valenciana excepte aquells el període d?aplicació dels quals finalitzava en 1987, i que recull el número 3 de l?esmentat article 30 de la Llei d'Hisenda Pública de la Generalitat Valenciana.  
b) En concepte de residus 1987 tots els crèdits que es trobaven en fase d'obligació en finalitzar l?exercici 1987.  
c) Provisionalment els drets reconeguts que constituesquen recaptació a partir de l?1 de gener de 1988.  
Article setè  
Una vegada realitzada la liquidació definitiva del Pressupost de la Generalitat Valenciana per a 1987, d?acord amb allò que preveu l?esmentat article 44 de la Llei d'Hisenda Pública, les xifres que amb caràcter provisional es comptabilitzen en virtut de l'article anterior donant lloc a l?obertura de l?exercici de 1988, es regularitzaran mitjançant els corresponents ajusts comptables de manera que reflecteixen les obligacions reconegudes i els crèdits pendents de cobrament que definitivament han de ser incorporats al pressupost de l?exercici corrent.  
Disposició addicional:  
Aquesta disposició no s'aplicarà als crèdits de l'exercici 1987 corresponents al traspàs de les competències de l'àmbit de l'Institut Nacional de la Salut a la Generalitat Valenciana, que es regiran per les normes estatals vigents i que no produiran efectes sobre les quantitats traspassades corresponents a l'exercici de 1988.  
València, 2 de gener de 1988.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI